**Қазақстан Республикасы Туризм және спорт министрлігі Спорт және дене шынықтыру істері комитеті «Спортты дамыту дирекциясы» республикалық мемлекеттік қазыналық кәсіпорнының**

**Қысқы олимпиадалық спорт түрлері бойынша бөлімінің** **басшысы бос лауазымына орналасуға конкурс жариялайды**

**1. Орналасқан жері, пошталық мекенжайы, телефоны, негізгі қызметінің қысқаша сипаттамасы көрсетілген кәсіпорынның атауы:**

«Спортты дамыту дирекциясы» республикалық мемлекеттік қазыналық кәсіпорны мына мекенжайда орналасқан: 010000, Астана қаласы, Қабанбай батыр көшесі, 11/5, 2 қабат, 8 (717) 262-14-30.

Кәсіпорынның негізгі қызметі спорт саласындағы қызметті жүзеге асыру болып табылады.

Кәсіпорынның мақсаты – штаттық құрама командаларды ұстау, халықаралық дәрежедегі спортшыларды және спорттық резервті даярлау, ұлттық құрама командалардың мүшелерін Олимпиада және Азия ойындарында, чемпионаттарға, әлем және Азия кубоктарына және басқа да халықаралық спорт жарыстарына қатысуға дайындау, командалар қысқы, жазғы олимпиадалық, олимпиадалық емес, техникалық, бұқаралық спорт, дене шынықтыру және бұқаралық спорт дамыту.

**2. Негізгі функционалдық міндеттері мен еңбекақы мөлшері көрсетілген бос лауазымның атауы:**

Қазақстан Республикасы Туризм және спорт министрлігі Спорт және дене шынықтыру істері комитеті «Спортты дамыту дирекциясы» РМҚК

Қысқы олимпиадалық спорт түрлері бойынша бөлімінің басшысы

Орташа лауазымдық айлықақы – 143443 теңге.

Хабарландыруда көрсетілген лауазымдық айлықақы нақты қызметшінің жұмыс өтіліне байланысты өзгеше болуы мүмкін.

**Лауазымдық міндеттері:**

құрылымдық бөлімшенің жұмысына басшылық жасайды және перспективалық жұмыс жоспарларын әзірлеуге тікелей қатысады, олардың орындалуын қамтамасыз етеді. Құрылымдық бөлімнің жұмысы туралы есептерді басшылыққа уақтылы жасауды және ұсынуды ұйымдастырады. Құрылымдық бөлім туралы ережеде айқындалған міндеттер мен функциялардың тиісінше орындалуын бақылайды. Оқу-жаттығу жиындарын өткізуді, штаттық ұлттық командалар спортшыларының тізімдерін жинақтауды, спорттық-бұқаралық іс-шаралар күнтізбесін әзірлеуді, спорттық нәтижелерді есепке алуды және талдауды үйлестіруді жүзеге асырады. Спорт түрлері бойынша спорттық іс-шаралар туралы ережелерді (регламенттерді), спорт түрлері (түрлері) бойынша кешенді нысаналы бағдарламаны, спортшыларды даярлаудың жеке жоспарларын әзірлеуге қатысады. Спортшыларды даярлығы және олардың іс-шараларға қатысу нәтижелері туралы ақпарат жинауды жүзеге асырады. Сыбайлас жемқорлыққа қарсы заңнаманың талаптарын сақтайды. Спорттық іс-шараларды ұйымдастыруға және өткізуге қатысады. Кодексте, Қазақстан Республикасының дене шынықтыру және спорт туралы заңнамасында, шартта, жұмыс берушінің актілерінде және Тараптардың өзге де келісімдерінде көзделген өзге де міндеттерді орындайды.

**Білуі тиіс:**

Қазақстан Республикасының Конституциясы; "Білім туралы", "Дене шынықтыру және спорт туралы", "Сыбайлас жемқорлыққа қарсы іс-қимыл туралы" Қазақстан Республикасының заңдарын; еңбек заңнамасының негіздері; еңбек қауіпсіздігі және еңбекті қорғау, өндірістік санитария, өрт қауіпсіздігі жөніндегі талаптарды.

**3. Біліктілікке қойылатын талаптар:**

"Дене шынықтыру және спорт" мамандығы бойынша педагогикалық ғылымдар кадрларын даярлау бағыты бойынша жоғары (немесе жоғары оқу орнынан кейінгі) білімі және дене шынықтыру-спорт ұйымдарында мамандығы бойынша кемінде 3 жыл жұмыс өтілінің болуы.

**4. Құжаттарды қабылдау мерзімі:** 2023 жылғы «03» қазанынан бастап 2023 жылғы «17» қазан аралығы (құжаттар жұмыс уақытында қабылданады*).*

**5. Конкурсқа қатысуға үміткер тұлға конкурс өткізу туралы хабарландыруда көрсетілген мерзімде мынадай құжаттарды ұсынады:**

1) қоса берілетін құжаттардың тізбесі көрсетілген конкурсқа қатысу туралы өтінішті;

2) жеке басын куәландыратын құжаттың көшірмесін;

3) кадрларды есепке алу жөніндегі толтырылған жеке парақты (нақты тұратын мекенжайы мен байланыс телефондары көрсетілген);

4) лауазымға қойылатын біліктілік талаптарына сәйкес білімі туралы құжаттардың көшірмелерін;

5) еңбек қызметін растайтын құжаттың көшірмесін;

6) Қазақстан Республикасы Денсаулық сақтау министрі міндетін атқарушысының 2020 жылғы 30 қазандағы № ҚР ДСМ-175/2020 бұйрығымен бекітілген нысан бойынша денсаулық жағдайы туралы анықтама ( № 075-у);

7) сыбайлас жемқорлық қылмыс жасағаны туралы мәліметтердің болуы не болмауы туралы анықтама.

Конкурсқа қатысушы біліміне, жұмыс тәжірибесіне, кәсіби деңгейіне қатысты қосымша ақпарат (біліктілігін арттыру, ғылыми дәреже мен атақ беру, ғылыми жарияланымдар туралы құжаттардың көшірмелері, алдыңғы жұмыс орнындағы басшылық берген ұсынымдарды) беруге құқығы бар.

Көрсетілген құжаттардың бірінің болмауы құжаттарды конкурсқа қатысушыға қайтару үшін негіз болып табылады.

**6. Конкурстың өтетін орны:**

Астана қаласы, Қабанбай батыр көшесі, 11/5, 2 қабат, 8 (717) 262-14-30.

Әңгімелесу күні конкурсқа қатысушыларға қосымша хабарланады.

Құжаттар қолма-қол немесе пошта арқылы қабылданады: Астана қаласы, Қабанбай батыр көшесі, 11/5, 2 қабат, 8 (717) 262-14-30, e-mail: dshnk@mail.ru

Толық ақпарат алу үшін байланыс телефондары: +7 (7172) 62-14-30.